
От Себихан Керим Мехмед – Кмет на община Крумовград

ОТНОСНО: Актуализация на бюджета на община Крумовград за 2025 година


Дами и господа общински  съветници,
Общинска администрация Крумовград извърши анализ на постъпленията от собствени приходи към 30.11.2025 година и данните показват, че в частта на приходната част на бюджета има преизпълнение на отделни пера по бюджета, в т.ч. от концесия, данък върху недвижимите имоти, данък при придобиване на имущество по дарение и възмезден начин и други. Предлагам с преизпълнението от 1 415 750  лева да актуализираме бюджета на община Крумовград за 2025 година и да осигурим средства за обектите, както следва:
1.Реконструкция на път KRZ 2218 /III-5906, Казак – Черничево/ - Горни Юруци – грн. застава, от км. 0+000 до км. 3+860 в т. ч. АН и СН-частично финансиране – 650 000 лева
2.Реконструкция на път KRZ 2252 /KRZ 3223, Крумовград – Багрилци/ - Чернооки от м. Стеблово до с. Чернооки“ с дължина 3,2 км, в т. ч. АН и СН-частично финансиране – 405 000 лева

3.Основен ремонт на общински път „KRZ 3249 /II-59, Крумовград - Пелин/ - мах. Лисичарка“ от км 0+000 до км 1+121, в т. ч. АН и СН - частично финансиране –190 000 лева

4.Изграждане на улица и подмяна на улично осветление от о.т. 419-4-5-6-7-8-9 до о.т. 16 с дължина 290 м, кв. 112, град Крумовград, в т.  ч. АН и СН - частично финансиране -105 000 лева

5.Благоустрояване на прилежащото външно пространство на сградата на ОУ „П. К. Яворов“, с. Токачка, общ. Крумовград, в т. ч. АН и СН - частично финансиране – 105 000 лева

Общата стойност на обектите е 1 455 000 лева, като разликата от 39 250 лева предлагам да осигурим чрез промени в плана по бюджета от дейност „Служби и дейности по поддържане, ремонт и изграждане на пътищата“, § 10-98 „Други разходи, некласифицирани в другите параграфи и подпараграфи“.
С извършването на реконструкция и ремонт на  пътищата се цели повишаване на експлоатационното състояние на пътищата, а с изграждане на улицата и благоустрояване  на външното пространство на сградата на ОУ с.Токачка подобряване на инфраструктурата на общината
Освен това предлагам да осигурим средства и за извършване на „Текущ ремонт на част от фасада и покрив на aвторемонтна работилница с гаражи - 2 етап“ – 95 750 лева чрез промени в плана по бюджета от дейност дейност „Служби и дейности по поддържане, ремонт и изграждане на пътищата“, § 10-98 „Други разходи, некласифицирани в другите параграфи и подпараграфи“.
На  26 и 27.11.2025 година  в общинска администрация Крумовград са  постъпили докладни записки с вх. № 67-00-137 от директора на ОУ „Никола Вапцаров“, с. Горна Кула, от директора  на ОУ „Св. Св. Кирил и Методий“, с. Странджево с вх. № 67-00-140  и от  директора на ОУ „Васил Левски,“ с. Луличка с вх. № 67-00-141 за осигуряване на допълнителни средства по бюджетите на училищата за 2025 година. 
С Решение № 193 от протокол № 10/30.08.2024 г. и  Решение № 367 от протокол № 19/29.07.2025 г. на Общински съвет Крумовград е предвидено осигуряване на  средства за допълнително финансиране за обезпечаване на учебния процес за формиране на поднормативни паралелки в училищата.

Средствата се предоставят след извършена проверка  от звено „Вътрешен одит“  и доказана необходимост.
В резултат на извършен одит на на ОУ „Никола Вапцаров“, с. Горна Кула  одитното мнение е,  че бюджетът на ОУ „Никола Вапцаров“, с. Горна Кула не е достатъчен за покриване на всички разходи и е необходимо да се предоставят допълнителни средства в размер на 23 000 лева за приключване на бюджетната година от определените допълнителни средства с Решение № 193 от протокол № 10/30.08.2024 г. и  Решение № 367 от протокол № 19/29.07.2025 г. на Общински съвет Крумовград.

Заключението на одитния екип от извършения одит на ОУ „Св. Св. Кирил и Методий“, с. Странджево е, че бюджетът ОУ „Св. Св. Кирил и Методий“ с. Странджево не е достатъчен за покриване на всички разходи и е необходимо да се предоставят допълнителни средства в размер на 25 000 лева за приключване на бюджетната година
Заключението на одитния екип от извършения одит на ОУ „Васил Левски“, с. Луличка е, че бюджетът на ОУ „Васил Левски“, с. Луличка не е достатъчен за покриване на всички разходи и е необходимо да се предоставят 28 000 лева за приключване на бюджетната година. 

Предлагам средствата в размер на 76 000 лева да се осигурят от предвидения резерв по бюджета на общината.

Съгласно изискванията на чл. 57 от Наредба за условията и реда за съставяне на тригодишна бюджетна прогноза за местните дейности и за съставяне, приемане, изпълнение и отчитане на бюджета на Община Крумовград „Разчетите за сметката за средствата от Европейския съюз на Община Крумовград се изготвят и актуализират от кмета на общината и се утвърждават от общинския съвет“.
 След приемането на индикативния разчет за 2025 година имаме сключени нови договори за изпълнение на проекти, а те са по проект  „Младежка заетост“, проект „Младежки практики“, проект „Детска кухня“-BG05SFPR003-1.006, четири договора с Държавен фонд „Земеделие“ - три договора по проект „Рехабилитация на общински път „KRZ 2225 /III-509, Кандилка - Крумовград/ - Луличка - граница общ. (Крумовград - Момчилград) - KRZ 1391“ за  част 1, част 2 и етап 1.1.3. и за проект „Изграждане на улици в с. Странджево, община  Крумовград“ и затова е необходимо утвърждаване на окончателния индикативен разчет.
Във връзка с приключването на бюджетната 2025 година осигуряваме средства за нормалното приключване на бюджетите на училищe ОУ „Никола Вапцаров“, с. Горна Кула, ОУ „Св. Св. Кирил и Методий“, с. Странджево и ОУ„Васил Левски“, с. Луличка. Поради краткия срок за приключване на бюджетната година и извършване разплащане на разходите, предлагам да бъде допуснато предварително изпълнение на решението по реда на чл. 60, ал. 1 от АПК.

На основание чл.21, ал.1, т. 6 от ЗМСМА,  чл.124, ал.1 от Закона за публичните финанси, чл.41, ал.1 и ал.2 и чл.57 от Наредба за условията и реда за съставяне на тригодишна бюджетна прогноза за местните дейности и за съставяне, приемане, изпълнение и отчитане на бюджета на община Крумовград, предлагам Общински съвет Крумовград да приеме следното 





              Р Е Ш Е Н И Е :
1.Увеличава приходната част на бюджета на общината с 1 415 750 лева, в т.ч. приходи от концесии – 1 415 750 лева

2.Увеличава  разходната част на бюджета на общината с 1 415 750 лева, 
в т. ч. средства за капиталови разходи в размер на 1 415 750 лева, разпределени по обекти, както следва:

2.1.Реконструкция на път KRZ 2218 /III-5906, Казак – Черничево/ - Горни Юруци – грн. застава, от км. 0+000 до км. 3+860,  в т. ч. АН и СН - частично финансиране – 650 000 лева

2.2.Реконструкция на път KRZ 2252 /KRZ 3223, Крумовград – Багрилци/ - Чернооки от м. Стеблово до с. Чернооки“ с дължина 3,2 км, в т. ч. АН и СН - частично финансиране – 405 000 лева
2.3.Основен ремонт на общински път „KRZ 3249 /II-59, Крумовград - Пелин/ - мах. Лисичарка“ от км 0+000 до км 1+121, в т. ч. АН и СН - частично финансиране – 190 000 лева
2.4.Изграждане на улица и подмяна на улично осветление от о.т. 419-4-5-6-7-8-9 до о.т. 16 с дължина 290 м, кв. 112, град Крумовград, в т. ч. АН и СН - частично финансиране – 105 000 лева
2.5.Благоустрояване на прилежащото външно пространство на сградата на ОУ „П. К. Яворов“, с. Токачка, общ. Крумовград, в т. ч. АН и СН - частично финансиране – 65 750  лева
3. Намаля плана по бюджета на общината в дейност „Служби и дейности по поддържане, ремонт и изграждане на пътищата“, § 10-98 „Други разходи, некласифицирани в другите параграфи и подпараграфи“ със 135 00 лева и увеличава плана по бюджета за обектите, както следва:
3.1.Благоустрояване на прилежащото външно пространство на сградата на ОУ „П. К. Яворов“, с. Токачка, общ. Крумовград, в т. ч. АН и СН - частично финансиране -  дейност „Неспециализирани училища“, § 51-00 „Основен ремонт“ –39 250 лева
3.2. Текущ ремонт на част от фасада и покрив на aвторемонтна работилница с гаражи - 2 етап - дейност „Други дейности по жилищното строителство, благоустройството и регионалното развитие“, § 10-30 „Текущ ремонт“ – 95 750 лева
4. Осигурява  средства в размер на 23 000 лева за дофинансиране на ОУ „Никола Вапцаров“ с. Горна Кула за покриване на разходите за заплати, осигурителни вноски и издръжка по бюджета на училището за 2025 година
5. Осигурява  средства в размер на 25 000 лева за дофинансиране на ОУ „Св. Св. Кирил и Методий“, с. Странджево за покриване на разходите за заплати, осигурителни вноски и издръжка по бюджета на училището за 2025 година.
6.Осигурява средства в размер на 28 000 лева за дофинансиране на ОУ  „Васил Левски“ с. Луличка за покриване на разходите за заплати, осигурителни вноски и издръжка по бюджета на училището за 2025 година.
7. Средствата по т.4, т.5 и т.6 да се осигурят от резерва по бюджета на общината, като се намали плана по бюджета в дейност „Резерв“, § 00-98 „Резерв за непредвидени и неотложни разходи“ със 76 000 лева. 

8. Одобрява окончателния годишен план на индикативния разчет на сметките за средства от Европейски съюз за 2025 година, съгласно Приложение № 1, неразделна част от решението.
9. ДОПУСКА предварително изпълнение на решението на основание чл. 60, ал. 1 от АПК, съгласно изложените мотиви в докладната записка.

Внесъл: _______/п/_________


    / Себихан Мехмед/

Изготвил:_____/п/_______
       /В.Хаджиева/

Съгласувал:____/п/_______


     /В.Пехливанова/
